**Faustin-Archange Touadéra** (født 21. april 1957) er en sentralafrikansk politiker som har vært president i Den sentralafrikanske republikk siden 30. mars 2016. Han ble gjenvalgt for en ny femårsperiode 27. desember 2020. Han var også statsminister i landet fra januar 2008 til januar 2013. Ved presidentvalget i 2015–2016 vant han i andre valgomgang over motkandidaten Anicet Georges Dologuelé som også er en tidligere statsminister (1999–2001).

Biografi
--------

Touadéra ble født i hovedstaden Bangui, men familien kom opprinnelig fra Damara, nord for byen. Han er utdannet ved Universitetet i Bangui og Universitetet i Abidjan (Elfenbenskysten, og han har to doktorgrader i matematikk, en fra Universitetet i Lille (Frankrike) og en fra Universitetet i Yaoundé (Kamerum). Han har arbeidet med matematikkrelaterte spørsmål, før han i 2004 ble prorektor og i 2005 rektor ved Universitetet i Bangui.

Touadéra har to koner og tre barn.

Statsminister
-------------

Han ble utpekt til statsminister av president François Bozizé 22.januar 2008, etter at statsminister Élie Doté gikk av.

I desember 2008 ble Touadéras regjering avsatt til fordel for dannelse av en samlingsregjering. Touadéra ble bedt om å lede den nye samlingsregjeringen som ga plass til flere tidligere opprørere. Etter en våpenhvile og fredsavtale mellom myndighetene og opprørsgruppen Seleka ble Touadéra avsatt 12. januar 2013 for å gi plass til en statsminister fra opposisjonen. Touadéra kunngjorde senere at han aktet å stille som kandidat til presidentvalget i 2015.

President
---------

Touadéra og USAs utenriksminister Mike Pompeo, 11. april 2019
I presidentvalgets første runde i desember 2015 ble han nummer to, men han fikk støtte fra mange av de utslåtte kandidatene og han vant andre runde i februar 2016 med 62 % av stemmene. 30. mars 2016 ble han tatt i ed som president og han lovte i sin tiltredelsestale å gjøre Den sentralafrikanske republikk til «et forent land, et fredelig land og et land som skal fremme utvikling.» Han utnevnte 2. april 2016 Simplice Sarandji til ny statsminister. Sarandji hadde vært Touadéras valgkampleder under presidentvalgkampen og også hans stabsleder mens han var statsminister.

Etter at Touadéra ble president bekreftet Frankrike at de ville avvikle sitt militære nærvær i Den sentralafrikanske republikk. Frankrike hadde stasjonert omtrent 2.500 soldater i landet som ledd i Operasjon Sangaris og som skulle støtte den fredsbevarende styrken på omtrent 10.000 FN-soldater. Uten det franske nærværet fikk landet en utfordring med å opprettholde ro og orden i de største byene.

Den sentralafrikanske republikk hadde en nedgang på 36 % i bruttonasjonalprodukt i 2013. Økonomien har etter det hatt en svak vekst, men landbrukssektoren, som er den største bidragsyteren til BNP, sliter med å skaffe inntekter til landet.

Faustin-Archange Touaderas personlige sikkerhet ivaretas av den russiske Wagnergruppen, en paramilitær organisasjon som er kjent fra sin virksomhet i internasjonale konfliktområder og som det påstås har sterke bånd til det russiske forsvarsdepartementet.

Touadera ble gjenvalgt som president 27. desember 2020 for en ny femårsperiode.

Referanser
----------

1. ↑   Munzinger Personen, oppført som Faustin Archange Touadera, Munzinger IBA 00000031204, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id touadera-faustin-archange[Hentet fra Wikidata]
3. ↑  Duhem, Vincent (22. februar 2016). «Centrafrique : cinq choses à savoir sur Faustin-Archange Touadéra» **(fransk)**.
4. ↑  «Problème de Cauchy matriciels C8 et dans les espaces de Sobolev à caractéristiques multiples = Matrix Cauchy problems with multiple characteristics in C∞ and Sobolev spaces».
5. ↑  «IMHOTEP». Arkivert fra originalen 21. september 2013. Besøkt 9. januar 2021.
6. ↑  «Centrafrique: le recteur de l'université de Bangui nommé Premier ministre» **(fransk)**. AFP. 22. januar 2008. Archived from the original on 21. mai 2011. Besøkt 9. januar 2021. CS1-vedlikehold: Uheldig URL (link)
7. ↑  «Central African Republic president dissolves government». AFP. 18. januar 2009.
8. ↑  «Touadera names rebels in new Central African Republic govt». AFP. 19. januar 2009.
9. ↑  «Central African opposition names Tiangaye as new PM». AFP. 13. januar 2013.
10. ↑  «Exiled Central African leader Bozize to stand at election». Reuters. 10. august 2015. Arkivert fra originalen 5. oktober 2015. Besøkt 9. januar 2021.
11. ↑  «Central African Republic's president vows peace, reforms at inauguration». Reuters. 30. mars 2016.
12. ↑  «Central African president names PM in decree: radio utgiver=Reuters». 2. april 2016. CS1-vedlikehold: Manglende vertikalstrek (link)
13. ↑  «Centrafrique : Sarandji nommé Premier ministre». BBC News. 2. april 2016.
14. 1 2  «Central African Republic’s New President Touadera In Uphill Battle Against Warring Muslim, Christian Militias». Ibtimes. 30. mars 2016.
15. ↑  Neil Hauer (27. august 2018). «Russia’s Favorite Mercenaries». The Atlantic.
16. ↑  «Can CAR’s President Touadera unite the country?». Al Jazeera. 5. januar 2021.

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Brockhaus Enzyklopädie **·** Nationalencyklopedin **·** VIAF **·** GND **·** ISNI **·** BNF **·** BNF (data) **·** SUDOC **·** BBC Things **·** Munzinger (iba)
 |